《题尤使君郡圃十二诗·霞起堂》
宋代·李庚

赤城古洞天，彤霞照山谷。
烂烂九光垂，余辉借草木。
伊予有个疾，企望常不足。
待与马练师，耘芝灌松竹。

作者简介：宋临江人，流寓天台，字子长。高宗绍兴十五年进士。历御史台主簿、监察御史，以附汤鹏举罢。除兵部郎中，继奉祠提举江东常平，知南剑、抚二州，调知袁州，未赴而卒。有《詅痴符集》。